Diari Oficial de la Generalitat Valenciana


Sumari del DOGV 6265, del 12-05-2010 (2010/5363)

DECRET 81/2010, de 7 de maig, del Consell, pel qual s'aprova el Pla Especial enfront del Risc d'Inundacions a la Comunitat Valenciana.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/05/07/81/dof/vci/html**

### Dades del document

Número de DOGV
:   6265

Data del DOGV
:   12-05-2010

Secció del DOGV
:   I. DISPOSICIONS GENERALS

Número del document
:   2010/5363


Data del document
:   07-05-2010

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * legislació
    * programa d'actuació
    * inundació
    * protecció civil

DECRET 81/2010, de 7 de maig, del Consell, pel qual s'aprova el Pla Especial enfront del Risc d'Inundacions a la Comunitat Valenciana. [2010/5363]
PREÀMBUL
Transcorreguts més de deu anys des de l'aprovació de l'actual Pla Especial enfront del Risc d'Inundacions a la Comunitat Valenciana, mitjançant el Decret 156/1999, de 17 de setembre, del Consell, des de la Conselleria de Governació se n'ha procedit a la revisió i actualització del contingut, per a adaptar-lo a tots els canvis que s'han produït en la gestió d'aquest risc al llarg d'aquests anys.
El Pla ha estat elaborat seguint les pautes marcades en la Norma Bàsica de Protecció Civil, aprovada pel Reial Decret 407/1992, de 24 d'abril, la Directriu Bàsica de Planificació de Protecció Civil enfront del Risc d'Inundacions, aprovada mitjançant Acord del Consell de Ministres de 9 de desembre de 1994 i publicada mitjançant Resolució de 31 de gener de 1995, que estableix el contingut a què han d'ajustar-se els plans especials que elaboren les comunitats autònomes, així com la Llei 9/2002, de 12 de desembre, de la Generalitat, de Protecció Civil i Gestió d'Emergències de la Generalitat.
Per tot això, de conformitat amb el que estableixen els articles 31 i 33 de la Llei del Consell, havent estat informat per la Comissió de Protecció Civil de la Comunitat Valenciana amb data 9 de març de 2010, a proposta del conseller de Governació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 7 de maig de 2010,
DECRETE
Article únic. Aprovació del Pla Especial enfront del Risc d'Inundacions a la Comunitat Valenciana
S'aprova el Pla Especial enfront del Risc d'Inundacions a la Comunitat Valenciana, que s'incorpora com a annex del present decret.
DISPOSICIÓ TRANSITÒRIA
Única. Règim jurídic aplicable fins a l'entrada en vigor del present decret
Fins a l'entrada en vigor del Pla aprovat per aquest decret continuarà vigent el Pla Especial aprovat mitjançant el Decret 156/1999, de 17 de setembre, del Consell.
DISPOSICIÓ ADDICIONAL
Única. Comissió Nacional de Protecció Civil
El Pla Especial enfront del Risc d'Inundacions a la Comunitat Valenciana es remetrà, per a la seua homologació, a la Comissió Nacional de Protecció Civil, de conformitat amb el que estableix l'article 11 de la Llei 2/1985, de 21 de gener, sobre Protecció Civil.
DISPOSICIONS FINALS
Primera. Habilitació normativa
Es faculta el conseller de Governació per a realitzar quantes actuacions i dictar totes les disposicions que siguen necessàries per al desplegament i l'aplicació d'aquest decret.
Segona. Entrada en vigor
El Pla Especial enfront del Risc d'Inundacions en la Comunitat Valenciana, després de la seua homologació per la Comissió Nacional de Protecció Civil, entrarà en vigor el dia de la publicació de la resolució d'homologació en el Diari Oficial de la Comunitat Valenciana.
Valencia, 7 de maig de 2010
El president de la Generalitat,
FRANCISCO CAMPS ORTIZ
El conseller de Governació,
SERAFÍN CASTELLANO GÓMEZ


Còpia Permalink ELI